pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 8 กรกฎาคม 2563 [กระทรวงสาธารณสุข]
วันพุธที่ 8 กรกฎาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 8 กรกฎาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 8 กรกฎาคม 2563
วันนี้ (8 กรกฎาคม 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นผู้ที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (อินเดีย 1 ราย, อินโดนีเซีย 1 ราย) มีผู้ป่วยกลับบ้านได้ 2 ราย ทําให้มีผู้ป่วยกลับบ้านสะสม 3,074 ราย หรือคิดเป็นร้อยละ 96.15 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 65 ราย หรือร้อยละ 2.03 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,197 ราย
สําหรับสถานการณ์ผู้ติดเชื้อในประเทศไทยขณะนี้ไม่พบผู้ติดเชื้อภายในประเทศต่อเนื่องเป็นวันที่ 44  โดยผู้ติดเชื้อรายใหม่ยังคงเป็นคนไทยที่เดินทางกลับจากต่างประเทศ สําหรับวันนี้ ผู้ติดเชื้อรายใหม่ 2 ราย ได้แก่
จากประเทศอินเดีย 1 ราย เป็นเพศชาย อายุ 31 ปี เดินทางถึงไทยวันที่ 23 มิถุนายน 2563 เข้าพัก State Quarantine ที่ กรุงเทพมหานคร พบจากการตรวจหาเชื้อครั้งที่ 2 เมื่อวันที่ 5 กรกฎาคม 2563 ผลพบเชื้อ ไม่มีอาการ
จากประเทศอินโดนีเซีย 1 ราย เป็นเพศชาย อายุ 39 ปี เดินทางถึงไทยวันที่ 24 มิถุนายน 2563 เข้าพัก State Quarantine ที่ จังหวัดชลบุรี พบจากการตรวจหาเชื้อครั้งที่ 2 วันที่ 5 กรกฎาคม 2563 ผลพบเชื้อ ไม่มีอาการ
แม้ว่าผู้ติดเชื้อรายใหม่ของประเทศไทยขณะนี้จะเป็นผู้ที่เดินทางกลับจากต่างประเทศ ซึ่งรัฐบาลได้จัดระบบกักตัวเฝ้าระวังอาการเป็นเวลา 14 วัน นับเป็นมาตรการสําคัญและถูกต้องที่ไม่ให้มีการแพร่เชื้อให้กับคนในประเทศ ไม่ว่าสถานการณ์จะเป็นอย่างไร การป้องกันตนเองให้ปลอดภัยจากโรคโควิด 19 ยังมีความจําเป็น ขอให้ยังคงสวมหน้ากากอนามัย/หน้ากากผ้า เมื่ออกนอกบ้าน ล้างมือบ่อยๆ งดการเอามือสัมผัสใบหน้า จมูก ปาก เว้นระยะห่างระหว่างผู้อื่น หลีกเลี่ยงการเข้าไปอยู่ในสถานที่แออัดมีคนรวมกันจํานวนมาก หรือพูดคุยกันในระยะประชิด และลงทะเบียนเข้า-ออกผ่านแพลตฟอร์มหรือแอปพลิเคชัน “ไทยชนะ” ทุกครั้ง เพื่อประโยชน์ในการควบคุมโรคที่สําคัญคือต้องหมั่นสังเกตอาการป่วยของตนเองอยู่เสมอ หากป่วยต้องหยุดงาน/หยุดเรียน อยู่บ้านรักษาตัวให้หายเพื่อป้องกันการนําเชื้อไปแพร่ให้กับผู้อื่น
****************************** 8 กรกฎาคม 2563
รัฐบาลไทย-ข่าวทำเนียบรัฐบาล-ก.อุตฯ นำคณะผู้บริหารลงพื้นที่เยี่ยมชม ศูนย์การเรียนรู้เทพเสด็จ และบริษัท พานาคอฟฟี่ จำกัด จังหวัดเชียงใหม่
วันอาทิตย์ที่ 13 มกราคม 2562
ก.อุตฯ นําคณะผู้บริหารลงพื้นที่เยี่ยมชม ศูนย์การเรียนรู้เทพเสด็จ และบริษัท พานาคอฟฟี่ จํากัด จังหวัดเชียงใหม่
ก.อุตฯ นําคณะผู้บริหารลงพื้นที่เยี่ยมชม ศูนย์การเรียนรู้เทพเสด็จ และบริษัท พานาคอฟฟี่ จํากัด จังหวัดเชียงใหม่
วันนี้ (13 มกราคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่พบปะกลุ่มวิสาหกิจชุมชนกาแฟสดแม่ตอน ศูนย์การเรียนรู้เทพเสด็จ ตําบลเทพเสด็จ อําเภอดอยสะเก็ด จังหวัดเชียงใหม่ โดยมีนางเบญจมาพร เอกฉัตร์ ผู้ตรวจราชการกระทรวงอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม นายจารุพันธ์ จารโยภาส รองอธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรมร่วมลงพื้นที่ โดยมีนายสุวรรณ เทโวขัติ ประธานกลุ่มวิสาหกิจชุมชนกาแฟสดแม่ตอน ให้การต้อนรับ
กลุ่มวิสาหกิจชุมชนกาแฟสดแม่ตอน ตําบลเทพเสด็จ เป็นการรวมกลุ่มของเกษตรผู้ปลูกกาแฟ จดทะเบียนเป็นวิสาหกิจชุมชน ทําการผลิตและแปรรูปผลผลิตกาแฟอราบิก้า จนได้ผลผลิตเป็นกาแฟสารและกาแฟคั่วที่มีคุณภาพสูง และมีเอกลักษณ์เฉพาะคือ มีความหอมจากดอกไม้ป่า จึงทําให้มีรสชาติและกลิ่นกาแฟแตกต่างจากแหล่งปลูกอื่น ๆ นอกจากนี้ยังได้รับการรับรองมาตรฐาน GAP (Good Agricultural Practices) มาตรฐานจากองค์กรอาหารและยา (อย.) มาตรฐานผลิตภัณฑ์ชุมชน (มผช.) สิ่งบ่งชี้ทางภูมิศาสตร์ GI (Geographical Indication) การันตีคุณภาพผลิตภัณฑ์ แสดงให้เห็นถึงความเข้มแข็งของชุมชนได้เป็นอย่างดี
จากนั้นรัฐมนตรีช่วยฯ สมชาย และคณะ ได้ลงพื้นที่เยี่ยมชมศูนย์การเรียนรู้กาแฟครบวงจร บริษัท พานาคอฟฟี่ จํากัด โดยมีนางสาวศิริวรรณ ขจรเดชคุณ ผู้ช่วยกรรมการผู้จัดการ บริษัท พานาคอฟฟี่ จํากัด ให้การต้อนรับ ศูนย์เรียนรู้กาแฟครบวงจร The Coffeenery ถือเป็นศูนย์เรียนรู้ที่มีทั้งความสวยงามและเครื่องมือที่ทันสมัยมากประกอบด้วย 3 ส่วนหลักๆ คือ 1.โรงงานผลิตและแปรรูปกาแฟ (รับ OEM ด้วย) บริหารโดย บริษัท พานาคอฟฟี่ จํากัด 2.Coffee Training Courses สถาบันอบรมกาแฟ บริหารโดย บริษัท เดอะคอฟฟี่เนอรี่ จํากัด และ 3.บริษัท เมาน์เท่น อราบิก้า คอฟฟี่ (แม็ค) จํากัด เป็นผู้จัดจําหน่าย กาแฟสําเร็จรูป #prindustry #กาแฟครบวงจร
รัฐบาลไทย-ข่าวทำเนียบรัฐบาล-“กอช. ลงนามความร่วมมือการส่งเสริมความรู้ทางการเงินกับตลาดหลักทรัพย์แห่งประเทศไทย”
วันพุธที่ 17 ตุลาคม 2561
“กอช. ลงนามความร่วมมือการส่งเสริมความรู้ทางการเงินกับตลาดหลักทรัพย์แห่งประเทศไทย”
กองทุนการออมแห่งชาติ (กอช.) ลงนามความร่วมมือกับตลาดหลักทรัพย์แห่งประเทศไทย ในโครงการความร่วมมือด้านการส่งเสริมความรู้ทางการเงิน
กองทุนการออมแห่งชาติ (กอช.) ลงนามความร่วมมือกับตลาดหลักทรัพย์แห่งประเทศไทย ในโครงการความร่วมมือด้านการส่งเสริมความรู้ทางการเงิน เพื่อเกิดความร่วมมือกันผลักดันความรู้ ความเข้าใจในการวางแผนทางการเงินไปสู่กลุ่มผู้นําชุมชน ชาวบ้าน ประชาชนทั่วไป ให้เกิดความเข้มแข็งและมีสุขภาพการเงินที่ดี
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เป็นหน่วยงานของรัฐ อยู่ภายใต้การกํากับดูแลของกระทรวงการคลัง เพื่อเสริมสร้างระบบบํานาญให้แก่ผู้ที่เป็นแรงงานนอกระบบ แรงงานอิสระ นักเรียน นิสิตและนักศึกษา ที่ไม่เป็นผู้ประกันตนตามมาตรา 33, มาตรา 39, มาตรา 40 ทางเลือก 2, มาตรา 40 ทางเลือก 3 ไม่เป็นสมาชิกกองทุนบําเหน็จบํานาญข้าราชการ และไม่เป็นสมาชิกกองทุนสํารองเลี้ยงชีพ ได้เติมเต็มเงินออมสมทบ หลังเกษียณรายเดือน เพื่อมุ่งเน้นการให้ความรู้ในการวางแผนทางการเงินให้กับภาคประชาชน เพื่อตอบโจทย์ความมั่นคงทางการเงิน และลดหย่อนภาษีได้อีกด้วย
สําหรับโครงการความร่วมมือด้านการส่งเสริมความรู้ทางการเงิน ระหว่างตลาดหลักทรัพย์แห่งประเทศไทย และกอช. เพื่อเกิดความร่วมมือกันผลักดันความรู้ ความเข้าใจในการวางแผนทางการเงินไปสู่กลุ่มผู้นําชุมชน ชาวบ้าน ชุมชนเมืองและประชาชนทั่วไป ให้เกิดความเข้มแข็งและมีสุขภาพการเงินที่ดี เพื่อการเกษียณอายุได้อย่างมีคุณภาพผ่านการออมของ กอช. ในการวางแผนทางการเงินระยะยาว ไม่สนใจฐานะของผู้ออม สนใจแค่ว่ารัฐยังไม่ได้ให้สวัสดิการบํานาญ เมื่ออายุ ครบ 60 ปี จะได้มีเงินรายเดือนไว้ใช้จ่าย รวมทั้งสร้างสังคมไทยให้มีวินัยในการออมอย่างมั่นคงและยั่งยืน คุณออม รัฐช่วยออม คุณได้บํานาญ
รัฐบาลไทย-ข่าวทำเนียบรัฐบาล-รัฐมนตรีเกษตรฯ ร่วมหารือ 6 บริษัทเอกชนผู้ผลิตยาง
วันศุกร์ที่ 7 ธันวาคม 2561
รัฐมนตรีเกษตรฯ ร่วมหารือ 6 บริษัทเอกชนผู้ผลิตยาง
รัฐมนตรีเกษตรฯ ร่วมหารือ 6 บริษัทเอกชนผู้ผลิตยางล้อรถยนต์รายใหญ่ของไทย เน้นเพิ่มปริมาณรับซื้อและขยายกําลังการผลิต เล็งปลดล็อกกระบวนการรับซื้อยางพาราเบ็ดเสร็จภายในประเทศ
รัฐมนตรีเกษตรฯ ร่วมหารือ 6 บริษัทเอกชนผู้ผลิตยางล้อรถยนต์รายใหญ่ของไทย เน้นเพิ่มปริมาณรับซื้อและขยายกําลังการผลิต เล็งปลดล็อกกระบวนการรับซื้อยางพาราเบ็ดเสร็จภายในประเทศ
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังหารือแนวทางการแก้ไขปัญหาราคายางพาราร่วมกับ 6 บริษัทเอกชนผู้ประกอบการผลิตยางล้อรถยนต์รายใหญ่สําหรับส่งออกไปต่างประเทศ
ณ กระทรวงเกษตรและสหกรณ์ ว่า การหารือในวันนี้ กระทรวงเกษตรและสหกรณ์ ประกอบด้วย ปลัดกระทรวงเกษตรและสหกรณ์ และการยางแห่งประเทศไทย ได้เชิญบริษัทเอกชนผู้ประกอบการผลิตยางล้อรถยนต์รายใหญ่ในประเทศไทย 6 บริษัท ร่วมหารือแนวทางการแก้ไขปัญหาราคายางพาราใน 2 ประเด็น คือ
1. ขอความร่วมมือผู้ประกอบการฯ ในการเพิ่มปริมาณการรับซื้อวัตถุดิบยางพารา เพื่อนําไปผลิตยางล้อรถยนต์ให้มากขึ้น โดยซื้อขายตรงผ่านสถาบันเกษตรกร
และ 2. ขอรับฟังข้อคิดเห็น ข้อเสนอแนะ ตลอดจนข้อจํากัดของผู้ประกอบการ และสิ่งที่ต้องการการสนับสนุนจากภาครัฐ หากรัฐต้องการให้ขยายกําลังและฐานการผลิตภายในประเทศ
ข้อเท็จจริงในการซื้อขายยางพาราของผู้ประกอบการดังกล่าว ปัจจุบันเป็นการซื้อขายล่วงหน้าในตลาดยางพาราต่างประเทศ คือ โตเกียว และสิงคโปร์ โดยให้เหตุผลว่าบริษัทคู่สัญญามีความสามารถส่งยางพาราที่มีคุณภาพและตรงตามเวลาที่กําหนดได้ แม้ว่ายางพาราที่ซื้อขายในตลาดล่วงหน้าจะเป็นยางพาราที่ส่งออกจากประเทศไทยก็ตาม ซึ่งผู้ประกอบการให้ข้อมูลเพิ่มเติมว่า ในอดีตเคยดําเนินการซื้อขายกับสถานบันเกษตรกรโดยตรงแล้ว แต่ประสบปัญหาเรื่องวัตถุดิบยางพาราไม่ได้คุณภาพ และไม่สามารถส่งได้ทันตามกําหนด ทําให้เกิดความเสียหาย จึงหันไปซื้อขายยางพาราในตลาดต่างประเทศแทน
ทั้งนี้ ทางกระทรวงเกษตรฯ ได้เสนอแนวทางให้ผู้ประกอบการรับซื้อยางจากสถาบันเกษตรกรโดยตรง เพื่อเป็นการลดขั้นตอน ลดระยะเวลาในการดําเนินการให้เบ็ดเสร็จภายในประเทศไทย นอกจากนี้ รัฐบาลยังมีแนวทางสนับสนุนให้ผู้ประกอบการ ขยายกําลังการผลิตยางในประเทศไทย ซึ่งผู้ประกอบการได้ขอให้ภาครัฐช่วยลดขั้นตอนและกระบวนการขึ้นทะเบียนต่าง ๆ เพื่อให้เกิดความคล่องตัวมากขึ้น
อย่างไรก็ตาม กระทรวงเกษตรฯ ได้สั่งการด่วนให้การยางแห่งประเทศไทยไปศึกษาแนวทางปฏิบัติและข้อกฎหมายที่เกี่ยวข้อง เพื่อคลี่คลายข้อจํากัดของระบบการซื้อ-ขายยางพาราต่าง ๆ ให้หมดไป รวมทั้งขอให้การยางแห่งประเทศไทยสนับสนุนสถาบันเกษตรที่มีความเข็มแข็ง ให้สามารถดําเนินการซื้อ-ขายยางพาราที่มีคุณภาพ ได้มาตรฐานตรงตามความต้องการของผู้ประกอบการต่อไป
สําหรับมาตรการนํายางพารามาเป็นส่วนผสมในการทําถนนพาราซอยด์ซีเมนต์ นั้น ได้เตรียมหารือร่วมกับกระทรวงมหาดไทย กรมทางหลวง และกรมบัญชีกลางในการจัดทําคู่มือและสูตรของส่วนผสมกลาง สําหรับเป็นมาตรฐานและแนวทางในการปฏิบัติงาน โดยเตรียมส่งมอบให้องค์การปกครองส่วนท้องถิ่นที่มีหน้าที่ในการทําถนนโดยตรง นําไปบริหารจัดการต่อได้ ซึ่งขณะนี้ได้เริ่มนําร่องสร้างถนนในหลายจังหวัดแล้ว อาทิ จังหวัดสงขลา ตรัง บึงกาฬ และหนองบัวลําพู เป็นต้น.
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 13 สิงหาคม 2563
วันพฤหัสบดีที่ 13 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 13 สิงหาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย เป็นผู้ที่เดินทางต่างประเทศ (สิงคโปร์ 1 ราย,อินเดีย 2 ราย) และเข้ารับการเฝ้าระวังกักตัวในสถานที่รัฐจัดให้ ไม่มีผู้ป่วยกลับบ้านเพิ่ม จึงมีผู้ป่วยกลับบ้านสะสม 3,169 ราย
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 13 สิงหาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย เป็นผู้ที่เดินทางต่างประเทศ (สิงคโปร์ 1 ราย,อินเดีย 2 ราย) และเข้ารับการเฝ้าระวังกักตัวในสถานที่รัฐจัดให้ ไม่มีผู้ป่วยกลับบ้านเพิ่ม จึงมีผู้ป่วยกลับบ้านสะสม 3,169 ราย หรือคิดเป็นร้อยละ 94.34 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 132 ราย หรือร้อยละ 3.93 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,359 ราย
สําหรับข้อมูลผู้ติดเชื้อรายใหม่วันนี้ เดินทางมาจาก
สิงคโปร์ 1 ราย เป็นชายไทย อายุ 53 ปี อาชีพรับจ้างงานก่อสร้าง เดินทางถึงประเทศไทยวันที่ 7 สิงหาคม 2563 เข้ากักตัวในสถานที่รัฐจัดให้ (State Quarantine) ที่จังหวัดชลบุรี พบเชื้อจากการตรวจในครั้งแรก วันที่ 11 สิงหาคม 2563 (วันที่ 4 ของการกักตัว) ไม่มีอาการ
อินเดีย 2 ราย เป็นหญิงไทย อายุ 30 ปี อาชีพพนักงานนวด เดินทางถึงประเทศไทยวันที่ 8 สิงหาคม 2563 เข้ากักตัวในสถานที่รัฐจัดให้ (State Quarantine) กรุงเทพมหานคร พบเชื้อจากการตรวจในครั้งแรก วันที่ 11 สิงหาคม 2563 (วันที่ 3 ของการกักตัว) โดยรายแรกเริ่มมี น้ํามูก จมูกไม่ได้กลิ่น ในวันที่ 9 สิงหาคม 2563 และอีกรายเริ่มมีอาการไอ ปวดกล้ามเนื้อ ในวันที่ 11 สิงหาคม 2563
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค ให้สัมภาษณ์ว่า จากรายงานผู้เดินทางกลับจากต่างประเทศตั้งแต่วันที่ 3 เมษายน – 12 สิงหาคม 2563 มีผู้ที่เดินทางเข้าประเทศสะสม 75,684 ราย ในจํานวนนี้มีผู้ติดเชื้อ 422 ราย (ร้อยละ 0.56 ของผู้เดินทางทั้งหมด) โดยภาครัฐได้จัดระบบการคัดกรอง กักตัว และตรวจหาเชื้อ ในผู้เดินทางเข้าประเทศทุกคนเพื่อป้องกันการนําเชื้อจากต่างประเทศมาแพร่ให้กับคนในประเทศ
แม้ว่าขณะนี้จะยังไม่พบผู้ติดเชื้อภายในประเทศเพิ่ม แต่ขอให้ทุกคนอย่าประมาท เนื่องจากอาจกลับมาพบผู้ติดเชื้อได้อีก ดังเช่นบทเรียนจากต่างประเทศที่กลับมาพบจํานวนผู้ติดเชื้อรายใหม่เพิ่มขึ้นอีกครั้ง ซึ่งสาเหตุหลักมาจากพฤติกรรม มีการรวมกลุ่ม ไม่สวมหน้ากากอนามัย/หน้ากากผ้าเมื่ออยู่ในที่สาธารณะ ถือว่าเป็นการเพิ่มความเสี่ยงที่ทําเกิดการแพร่เชื้อได้ ดังนั้นขอให้ทุกคนตระหนักในการป้องกันตัวเอง ด้วยการสวมหน้ากากอนามัย/หน้ากากผ้าทุกครั้งที่ออกจากบ้านและตลอดเวลาขณะอยู่ในที่สาธารณะ ล้างมือด้วยแอลกอฮอล์เจลบ่อยๆ ให้เป็นนิสัย พยายามเว้นระยะห่างลดการสัมผัสใกล้ชิดกับผู้อื่น หลีกเลี่ยงสถานที่แออัด และลงทะเบียนเข้าออกสถานที่ที่ใช้บริการในแพลตฟอร์มไทยชนะ เพราะเมื่อพบผู้ติดเชื้อจะสามารถติดตามผู้สัมผัสเข้าสู่ระบบการเฝ้าระวังอาการได้อย่างรวดเร็ว
******************************13 สิงหาคม 2563
********************************
รัฐบาลไทย-ข่าวทำเนียบรัฐบาล-โรงงานยาสูบ จ่ายเงินรางวัลจับกุม-ปราบปรามบุหรี่ผิดกฎหมาย ประจำปีงบประมาณ 2560
วันอังคารที่ 19 กันยายน 2560
โรงงานยาสูบ จ่ายเงินรางวัลจับกุม-ปราบปรามบุหรี่ผิดกฎหมาย ประจําปีงบประมาณ 2560
โรงงานยาสูบแถลงผลสําเร็จของการดําเนินโครงการปราบปรามบุหรี่ต่างประเทศผิดกฎหมาย และมอบเงินรางวัลสนับสนุนให้แก่หน่วยงานภาครัฐ 3 หน่วยงานที่ดําเนินการจับกุมผู้กระทําผิดลักลอบค้าบุหรี่ผิดกฎหมาย ในปีงบประมาณ 2560 ณ ห้องประชุม 1 ชั้น 3 ตึกอํานวยการโรงงานยาสูบ
นางสาวดาวน้อย สุทธินิภาพันธ์ ผู้อํานวยการยาสูบ กล่าวว่า โรงงานยาสูบดําเนินโครงการปราบปรามบุหรี่ผิดกฎหมาย เพื่อสร้างแรงจูงใจ สร้างขวัญกําลังใจให้แก่เจ้าหน้าที่ภาครัฐในการปราบปราม จับกุมบุหรี่ผิดกฎหมายในทุกพื้นที่ทั่วประเทศ โดยได้จัดสรรงบประมาณเพื่อเป็นเงินรางวัลให้แก่เจ้าหน้าที่ภาครัฐ ในวงเงินทั้งสิ้น 10,000,000 บาท ผลดําเนินโครงการดังกล่าวได้รับความร่วมมือจากหน่วยงานด้านปราบปรามเป็นอย่างดี มีการจับกุมผู้กระทําผิดอย่างต่อเนื่อง ซึ่งตั้งแต่ปีงบประมาณ 2556 -2560 มีผู้กระทําความผิดและจับกุมบุหรี่ต่างประเทศผิดกฎหมายโดยหน่วยงานกรมสรรพสามิตและกรมศุลกากร จํานวน 85,130 ราย จํานวน 9,520,767 ซอง มูลค่ารวมทั้งสิ้น 817,117,075 บาท และในปีงบประมาณ 2560 มีคดีใหญ่ จํานวน 3 คดี ที่สามารถจับกุมและปราบปรามบุหรี่ผิดกฎหมาย ได้บุหรี่ของกลางเป็นจํานวนมาก ในวันนี้โรงงานยาสูบจึงได้จัดพิธีมอบเงินรางวัลให้กับหน่วยงานภาครัฐ 3 หน่วยงาน ได้แก่
(1) ฝ่ายสืบสวนและปราบปราม สํานักงานศุลกากรภาคที่ 4 จํานวน 2,669,750 บาท
(2) ส่วนปฏิบัติการพิเศษภัยแทรกซ้อน สํานักอํานวยการข่าวกรอง กองอํานวยการรักษาความมั่นคงภายในภาค 4 ส่วนหน้า ค่ายอิงคยุทธบริหาร จังหวัดปัตตานี จํานวน 1,883,989 บาท
(3) หน่วยเฉพาะกิจกรมทหารราบที่ 5 ค่ายเสนาณรงค์ จังหวัดสงขลา จํานวน 918,900 บาท
ผู้อํานวยการยาสูบ กล่าวว่า โครงการมอบเงินรางวัลสนับสนุนโครงการปราบปรามบุหรี่ผิดกฎหมาย ได้เริ่มดําเนินการภายหลังจากรัฐบาลประกาศขึ้นภาษีสรรพสามิตบุหรี่อย่างต่อเนื่อง เนื่องจากบุหรี่ต่างประเทศผิดกฎหมายทะลักเข้ามาตามแนวชายแดนและขยายตัวเพิ่มขึ้น ส่งผลกระทบต่อระบบเศรษฐกิจของชาติ โรงงานยาสูบในฐานะหน่วยงานรัฐวิสาหกิจที่ผลิตและจําหน่ายบุหรี่เพื่อนําส่งรายได้ให้แก่รัฐ เล็งเห็นว่าบุหรี่ต่างประเทศผิดกฎหมายทําให้รัฐสูญเสียรายได้จากการจัดเก็บภาษีในแต่ละปีเป็นจํานวนมาก
เกณฑ์ในการจ่ายเงินรางวัลในการปราบปรามบุหรี่ต่างประเทศผิดกฎหมาย โรงงานยาสูบจะจ่ายให้กับเจ้าหน้าที่สรรพสามิต ศุลกากร ตํารวจ ทหาร ทั่วประเทศ ที่สามารถจับกุมบุหรี่ต่างประเทศผิดกฎหมาย จํานวนซองละ 3 บาท หรือหีบละ 1,500 บาท โดยหากจับกุมได้ครบทั้งหีบ (500 ซอง) จะจ่ายเงินรางวัลพิเศษเพิ่มอีก 1,000 บาท รวมเป็นเงิน 2,500 บาท และกรณีที่จับกุมได้ครั้งละ 50 หีบ (25,000 ซอง) โรงงานยาสูบจะจ่ายเงินรางวัลพิเศษเพิ่มอีก 50,000 บาท/ 50 หีบ รวมเป็นเงินทั้งสิ้น 175,000 บาท ทั้งนี้ ต้องสามารถจับกุมได้ตั้งแต่ 3 หีบ/1,500 ซอง/30,000 มวนขึ้นไป จึงจะเข้าเกณฑ์การจ่ายเงินรางวัลตามโครงการนี้
อนึ่ง รายละเอียดการจับกุมบุหรี่ต่างประเทศผิดกฎหมาย ตั้งแต่ปีงบประมาณ 2556 -2560 ดังนี้
ผลการปราบปรามผู้กระทําความผิดของหน่วยงานกรมสรรพสามิตและกรมศุลกากร
ปีงบประมาณ กรมสรรพสามิต กรมศุลกากร
ราย จํานวนซอง มูลค่า (บาท) ราย จํานวนซอง มูลค่า (บาท)
2556 16,577 595,017 32,725,935.00 652 264,666 18,480,890.00
2557 17,909 798,194 43,900,670.00 779 2,264,663 101,759,608.00
2558 16,559 625,434 34,398,870.00 713 344,374 66,809,351.00
2559 14,703 830,827 38,721,980.00 825 1,538,000 303,081,549.00
(ต.ค. 59 – ปัจจุบัน) 15,818 704,036 45,695,460.00 595 1,555,556 131,542,762.00
รัฐบาลไทย-ข่าวทำเนียบรัฐบาล-พาณิชย์ เตรียมฟันผิด “ศรสุวีร์  ภู่รวีรัศวัชรี”
วันพุธที่ 11 มีนาคม 2563
พาณิชย์ เตรียมฟันผิด “ศรสุวีร์  ภู่รวีรัศวัชรี”
“พาณิชย์”เตรียมฟันผิด “ศรสุวีร์  ภู่รวีรัศวัชรี” ที่กักตุนสต๊อกและจําหน่ายหน้ากากอนามัยราคาแพงเกินจริงใน 3 ข้อหา หลังได้ร่วมมือกับตํารวจในการติดตามจนเจอตัว
ล่าสุดพบปิดเฟซบุ๊กไปแล้ว เผยยังได้มีการติดตามเส้นทางการเงินย้อนหลัง และยังติดตามว่ามีการประกาศขายผ่านแพลตฟอร์มออนไลน์อื่นๆ อีกหรือไม่เพื่อเอาผิดทางกฎหมายต่อไปด้วย
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยถึงความคืบหน้าการตรวจสอบและติดตามกรณีเฟซบุ๊กชื่อ ศรสุรีว์ ภู่รวีรัศวัชรี จําหน่ายหน้ากากอนามัยในราคาสูงเกินสมควร ว่าเช้าวันนี้ (9 มี.ค.63) หลังจากได้รับทราบการประกาศขายหน้ากากอนามัยล้อตใหญ่ในหน้า Facebook ดังกล่าว กระทรวงพาณิชย์โดยนายสุชาติ สินรัตน์ รองปลัดกระทรวงพาณิชย์ ได้ร่วมหารือกับ พ.ต.ต.ประทีป จันทร์เพชรบุรี สว.กก.บก.ปอท. (กองบังคับการปราบปรามอาชญากรรมการกระทําความผิดทางเทคโนโลยี) เพื่อดําเนินการทางกฎหมาย ซึ่งพบว่าเฟซบุ๊กดังกล่าวได้ปิดตัวลงไปแล้ว และจากการติดต่อผ่านหมายเลขโทรศัพท์ 09-5995-9892 ที่เคยปรากฎในการซื้อขายผ่านเฟซบุ๊ก พบว่า หมายเลขดังกล่าวยังไม่ลงทะเบียนในระบบ คาดว่าจะมีการยกเลิกหมายเลขดังกล่าวก่อนหน้าไม่นาน
ทั้งนี้ จากการสืบสวนเบื้องต้นของเจ้าหน้าที่ตํารวจ บก.ปอท. พบว่า เฟซบุ๊กดังกล่าวมีการโอนเงินผ่านบัญชีธนาคารกสิกรไทย จึงได้ทําการตรวจสอบประวัติการโอนเงินเข้ามาในบัญชีและการโอนย้อนหลัง เพื่อขยายผลการสืบสวนแล้ว รวมทั้งได้มีการตรวจสอบเส้นทางการเงินว่าเกี่ยวข้องกับการจําหน่ายบนแพลตฟอร์มออนไลน์อื่นซึ่งได้มีการโพสต์จําหน่ายหน้ากากอนามัยหรือไม่
อย่างไรก็ตาม จากการตรวจสอบความผิดที่เกิดขึ้น กระทรวงพาณิชย์สามารถดําเนินการเอาผิดได้ใน 3 ข้อหา คือ 1.ความผิดฐานไม่แจ้งสต๊อก ต้นทุน ราคาจําหน่าย สถานที่เก็บและปริมาณคงเหลือ ตาม มาตรา 25 (5) มีโทษจําคุกไม่เกิน 1 ปี ปรับไม่เกิน 20,000บาท หรือทั้งจําทั้งปรับ และปรับอีกวันละ 2,000 บาทจนกว่าจะแจ้ง 2.ความผิดตามมาตรา 29 จําหน่ายในราคาสูงเกินสมควรมีโทษหนักจําคุกไม่เกิน 7 ปี ปรับไม่เกิน 1.4 แสนบาท หรือทั้งจําทั้งปรับ และ 3.ขายเกินราคาควบคุม มีความผิดตามมาตรา 25 (1) มีโทษจําคุกไม่เกิน 5 ปี ปรับไม่เกิน 1 แสนบาท หรือทั้งจําทั้งปรับ
ล่าสุดจากข่าวทราบว่าเจ้าหน้าที่ตํารวจ สภ. หนองปรือ จ.ชลบุรี ได้ควบคุมตัว นายศรสุวีร์ ภู่รวีรัศวัชรีแล้ว ทั้งนี้ หากกระบวนการสอบสวนพบการกระทําความผิดต่อข้อกฎหมาย กระทรวงพาณิชย์จะดําเนินการกล่าวโทษเพื่อดําเนินคดีต่อไป
รัฐบาลไทย-ข่าวทำเนียบรัฐบาล-ปลัด สธ. ยืนยันห้องฉุกเฉินทุกโรงพยาบาล เปิดบริการตลอด 24 ชั่วโมง
วันจันทร์ที่ 7 พฤษภาคม 2561
ปลัด สธ. ยืนยันห้องฉุกเฉินทุกโรงพยาบาล เปิดบริการตลอด 24 ชั่วโมง
ปลัดกระทรวงสาธารณสุข ยืนยันห้องฉุกเฉินทุกโรงพยาบาลเปิดบริการตลอด 24 ชั่วโมง ขอความร่วมมือประชาชนใช้บริการเมื่อเจ็บป่วยฉุกเฉินจริง ๆ
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์กรณีเด็กเสียชีวิตที่จังหวัดสระแก้วว่า เป็นการเข้าใจผิดเรื่องการสื่อสาร ในความเป็นจริงคือห้องฉุกเฉินโรงพยาบาลทุกแห่งเปิดให้บริการตลอด 24 ชั่วโมง ไม่มีปิดบริการ เหตุการณ์ที่เกิดขึ้นโรงพยาบาลได้แสดงความเสียใจกับครอบครัว พร้อมดูแลช่วยเหลือครอบครัวอย่างเต็มที่ รวมทั้งเป็นบทเรียนที่อื่นนําไปปรับปรุงคุณภาพบริการให้ดีขึ้น และเพื่อให้ความเป็นธรรมกับทั้ง 2 ฝ่าย ได้ตั้งกรรมการสอบข้อเท็จจริง ว่าเหตุเกิดขึ้นอย่างไร คาดว่าจะได้ข้อสรุปภายใน 2 สัปดาห์ นอกจากนี้ ได้สั่งการให้พัฒนาระบบการให้บริการ เพิ่มป้ายประชาสัมพันธ์ สื่อสารขั้นตอนการรับบริการ
นายแพทย์เจษฎา กล่าวต่อว่า ขณะนี้กระทรวงสาธารณสุข มีนโยบายเร่งรัดการพัฒนาคุณภาพห้องฉุกเฉินในโรงพยาบาลทุกระดับ ให้มีมาตรฐานรองรับผู้ป่วยฉุกเฉิน ทั้งด้านสถานที่ บุคลากร เครื่องมือแพทย์ เพื่อให้การดูแลต่อเนื่องจากการดูแลที่จุดเกิดเหตุ จากทีมกู้ชีพฉุกเฉิน ผ่านระบบสายด่วน 1669 ทั้งนี้ ผู้ป่วยที่มารับบริการในห้องฉุกเฉินจะมีระบบคัดกรองแยกเป็น 3 ระดับ วิกฤตฉุกเฉินถึงแก่ชีวิตสีแดง ฉุกเฉินรองลงมาสีเหลือง และสีเขียวผู้ป่วยไม่ฉุกเฉิน เพื่อความสะดวกในการดูแล รวมทั้งหากจําเป็นต้องส่งต่อโรงพยาบาลก็มีระบบรองรับแบบไร้รอยต่อ
“ยืนยันห้องฉุกเฉินทุกที่ เปิดบริการตลอด 24 ชั่วโมง ไม่มีเวลาปิด ผู้ป่วยฉุกเฉินเข้าไปรับบริการได้ทันที และเพื่อลดความแออัดในห้องฉุกเฉินให้หมอมีเวลาดูแลผู้ป่วยวิกฤตฉุกเฉินอย่างเต็มที่ จึงขอความร่วมมือประชาชนที่ไม่ได้เจ็บป่วยฉุกเฉินให้มารับบริการในเวลาราชการ” นายแพทย์เจษฎา กล่าว
*********************** 7 พฤษภาคม 2561
รัฐบาลไทย-ข่าวทำเนียบรัฐบาล-รมว.ทส. ร่วมกิจกรรมจิตอาสาพัฒนาปรับภูมิทัศน์ ทำความสะอาดศาสนสถาน ถวายพระราชกุศลและน้อมรำลึกในพระมหากรุณาธิคุณเนื่องในโอกาสวันคล้ายวันพระบรมราชสมภพ พระบาทสมเด็จพระจอมเกล้าเจ้าอยู่หั
วันศุกร์ที่ 18 ตุลาคม 2562
รมว.ทส. ร่วมกิจกรรมจิตอาสาพัฒนาปรับภูมิทัศน์ ทําความสะอาดศาสนสถาน ถวายพระราชกุศลและน้อมรําลึกในพระมหากรุณาธิคุณเนื่องในโอกาสวันคล้ายวันพระบรมราชสมภพ พระบาทสมเด็จพระจอมเกล้าเจ้าอยู่หั
รมว.ทส. ร่วมกิจกรรมจิตอาสาพัฒนาปรับภูมิทัศน์ ทําความสะอาดศาสนสถาน ถวายพระราชกุศลและน้อมรําลึกในพระมหากรุณาธิคุณเนื่องในโอกาสวันคล้ายวันพระบรมราชสมภพ พระบาทสมเด็จพระจอมเกล้าเจ้าอยู่หัว
รมว.ทส. ร่วมกิจกรรมจิตอาสาพัฒนาปรับภูมิทัศน์ ทําความสะอาดศาสนสถาน ถวายพระราชกุศลและน้อมรําลึกในพระมหากรุณาธิคุณเนื่องในโอกาสวันคล้ายวันพระบรมราชสมภพ พระบาทสมเด็จพระจอมเกล้าเจ้าอยู่หัว
วันนี้ (18 ตุลาคม 2562) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ร่วมทํากิจกรรมจิตอาสาทาสีรั้ว กําแพงวัด ปลูกหญ้า และเยี่ยมให้กําลังใจกําลังพลจิตอาสาปรับภูมิทัศน์ ทําความสะอาดศาสนสถาน ถวายพระราชกุศลและน้อมรําลึกในพระมหากรุณาธิคุณ เนื่องในโอกาสวันคล้ายวันพระบรมราชสมภพพระบาทสมเด็จพระจอมเกล้าเจ้าอยู่หัว โดยมี พลเอก ประยุทธ์ จันทรโอชา นายกรัฐมนตรีและภริยา เป็นประธานฯ นําคณะผู้เข้าร่วมกิจกรรม ประกอบด้วย ประธานรัฐสภา ประธานศาลฎีกา ประธานวุฒิสภา ประธานองค์กรอิสระตามรัฐธรรมนูญ คณะรัฐมนตรี  ผู้บัญชาการ ทหารและตํารวจ ผู้บริหารศูนย์อํานวยการใหญ่จิตอาสาพระราชทาน 904 วปร. หัวหน้าส่วนราชการระดับปลัดกระทรวงและเทียบเท่า สมาชิกสภาผู้แทนราษฎร สมาชิกวุฒิสภาและคู่สมรส ร่วมทํากิจกรรมดังกล่าว ณ วัดโสมนัสวิหาร  เขตป้อมปราบศัตรูพ่าย กรุงเทพมหานคร
รัฐบาลไทย-ข่าวทำเนียบรัฐบาล-ไทย-มาเลเซีย พร้อมร่วมมือพัฒนาความเชื่อมโยงตามแนวชายแดน เพื่อความร่วมมือที่แน่นแฟ้นระหว่างกันต่อไป
วันพฤหัสบดีที่ 3 ตุลาคม 2562
ไทย-มาเลเซีย พร้อมร่วมมือพัฒนาความเชื่อมโยงตามแนวชายแดน เพื่อความร่วมมือที่แน่นแฟ้นระหว่างกันต่อไป
ไทย-มาเลเซีย พร้อมร่วมมือพัฒนาความเชื่อมโยงตามแนวชายแดน เพื่อความร่วมมือที่แน่นแฟ้นระหว่างกันต่อไป
วันนี้ (วันพฤหัสบดีที่ 3 ตุลาคม 2562) เวลา 13.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายดาโตะ โจจี แซมูเอล (H.E. Dato’ Jojie Samuel) เอกอัครราชทูตมาเลเซียประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี สรุปสาระสําคัญการหารือดังนี้
รองนายกรัฐมนตรียินดีที่ความสัมพันธ์ระหว่างไทย-มาเลเซียมีพลวัตมากขึ้นอย่างมีนัยสําคัญ โดยเฉพาะในโอกาส ครบรอบ 40 ปี การลงนามบันทึกความเข้าใจเพื่อจัดตั้งองค์กรร่วมไทย-มาเลเซีย (Malaysia-Thailand Joint Authority: MTJA) สะท้อนให้เห็นถึงความใกล้ชิดและความพยายามในการแก้ปัญหาข้อพิพาทร่วมกัน โอกาสนี้ รองนายกรัฐมนตรีแสดงความห่วงใยสถานการณ์ฝุ่นละอองในมาเลเซีย โดยหวังว่าสถานการณ์จะดีขึ้นในไม่ช้า
เอกอัครราชทูตมาเลเซียฯ ขอบคุณรองนายกรัฐมนตรีที่สละเวลาให้เข้าพบ ยินดีที่ไทยให้ความสําคัญกับความสัมพันธ์ทวิภาคี และความร่วมมือระหว่างกันมาโดยตลอด ยืนยันพร้อมทํางานร่วมกับรัฐบาลไทยอย่างใกล้ชิด เพื่อขับเคลื่อนและพัฒนาความร่วมมือระหว่างสองประเทศให้แน่นแฟ้นมากขึ้น พร้อมหวังว่าจะมีโอกาสให้การต้อนรับนายกรัฐมนตรีในการเยือนมาเลเซีย เพื่อเข้าร่วมการประชุมประจําปี (Annual Consultation) ซึ่งนายกรัฐมนตรีทั้งสองฝ่ายจะเป็นประธานร่วม ในช่วงปี 2563
ทั้งสองฝ่ายเห็นพ้องที่จะร่วมกันพัฒนาความเชื่อมโยงตามแนวชายแดน เพื่ออํานวยความสะดวกในด้านการค้าและการสัญจรข้ามแดนระหว่างทั้งสองประเทศ โดยจุดผ่านแดนระหว่างไทยและมาเลเซียมีความสําคัญทั้งทางด้านเศรษฐกิจ และการคมนาคม และถือเป็นตัวกระตุ้นเศรษฐกิจ และสร้างรายได้ให้แก่ประชาชนทั้งสองประเทศ
โอกาสนี้ ทั้งสองได้หารือในประเด็นความร่วมมือด้านการศึกษา ปัจจุบันมีนักศึกษาไทยจํานวนมากที่ไปเรียนในมหาวิทยาลัยมาเลเซีย โดยรัฐบาลได้รับรองคุณวุฒิการศึกษาของสถาบันการศึกษาในมาเลเซีย เพื่อให้นักศึกษาไทยที่สําเร็จการศึกษาจากมาเลเซียสามารถกลับมาทํางานที่ประเทศไทยได้
ในตอนท้าย รองนายกรัฐมนตรีขอบคุณมาเลเซียที่สนับสนุนการเป็นเจ้าภาพจัดการประชุมสุดยอดอาเซียนของไทยในปีนี้ และมาเลเซียหวังว่าภายใต้บทบาทการเป็นเจ้าภาพของไทยจะผลักดันให้การเจรจาความตกลงหุ้นส่วนทางเศรษฐกิจระดับภูมิภาค (RCEP) สําเร็จได้ภายในปีนี้